CELEX: 62016TA0033
Language: da
Date: 2018-03-14 00:00:00
Title: Sag T-33/16: Rettens dom af 14. marts 2018 — TestBioTech mod Kommissionen (Miljø — genetisk modificerede produkter — forordning (EF) nr. 1367/2006 — forordning (EF) nr. 1829/2003 — genetisk modificerede sojabønner MON 87769, MON 87705 og 305423 — anmodning om intern prøvelse af afgørelser om tilladelse til markedsføring afslået — begrebet »miljølovgivning« — artikel 10 i forordning nr. 1367/2006)

30.4.2018   
            
            
               DA
            
            
               Den Europæiske Unions Tidende
            
            
               C 152/26
            
         Rettens dom af 14. marts 2018 — TestBioTech mod Kommissionen
   (Sag T-33/16) (1)
   
   ((Miljø - genetisk modificerede produkter - forordning (EF) nr. 1367/2006 - forordning (EF) nr. 1829/2003 - genetisk modificerede sojabønner MON 87769, MON 87705 og 305423 - anmodning om intern prøvelse af afgørelser om tilladelse til markedsføring afslået - begrebet »miljølovgivning« - artikel 10 i forordning nr. 1367/2006))
   (2018/C 152/31)
   Processprog: engelsk
   
      Parter
   
   
      Sagsøger: TestBioTech eV (München, Tyskland) (ved solicitor R. Stein, K. Smith, QC, og barrister J. Stevenson)
   
      Sagsøgt: Europa-Kommissionen (ved J. Tomkin, L. Pignataro-Nolin og C. Valero, som befuldmægtigede)
   
      Intervenienter til støtte for sagsøgte: Monsanto Europe (Antwerpen, Belgien) og Monsanto Company (Wilmington, Delaware, De Forenede Stater) (ved advokat M. Pittie) og Pioneer Overseas Corp. (Johnston, Iowa, De Forenede Stater) og Pioneer Hi-Bred International, Inc. (Johnston) (ved advokat G. Forwood, barrister J. Killick og solicitor S. Nordin)
   
      Sagens genstand
   
   Søgsmål anlagt i henhold til artikel 263 TEUF med påstand om annullation af skrivelsen af 16. november 2015 fra kommissæren for sundhed og fødevaresikkerhed om afslag på anmodningen om intern prøvelse på grundlag af artikel 10 i Europa-Parlamentets og Rådets forordning (EF) nr. 1367/2006 af 6. september 2006 om anvendelse af Århuskonventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT 2006, L 264, s. 13) af afgørelser om tilladelse til markedsføring af de genetisk modificerede sojabønner MON 87769, MON 87705 og 305423.
   
      Konklusion
   
   
               1)
            
            
               Skrivelsen af 16. november 2015 fra det medlem af Europa-Kommissionen, som har ansvaret for sundhed og fødevaresikkerhed, med referencenummeret Ares(2015) 5145741 om anmodningen om intern prøvelse på grundlag af artikel 10 i Europa-Parlamentets og Rådets forordning (EF) nr. 1367/2006 af 6. september 2006 om anvendelse af Århuskonventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer af afgørelserne om tilladelse til markedsføring af de genetisk modificerede sojabønner MON 87769, MON 87705 og 305423 annulleres.
            
         
               2)
            
            
               Kommissionen bærer sine egne omkostninger og betaler de af TestBioTech eV afholdte omkostninger.
            
         
               3)
            
            
               Monsanto Europe, Monsanto Company, Pioneer Overseas Corp. og Pioneer Hi-Bred International, Inc. bærer hver deres egne omkostninger.
            
         
      (1)  EUT C 136 af 18.4.2016.